सुंदा द्वीप समूह
वर्तमान में इस समूह के द्वीप चार देशों क्रमश: ब्रुनेई, पूर्वी तिमोर, इंडोनेशिया और मलेशिया के बीच विभाजित हैं। द्वीप समूह के ज्यादातर द्वीप इंडोनेशिया के अधिकार क्षेत्र में आते हैं। बोर्नियो नामक द्वीप ब्रुनेई, इंडोनेशिया और मलेशिया के बीच विभाजित है। तिमोर नामक द्वीप पूर्वी तिमोर और इंडोनेशिया के बीच विभाजित है। अन्य छोटे द्वीप भी पूर्वी तिमोर का हिस्सा हैं।
सुलावेसी
सुलावेसी (Sulawesi) इंडोनेशिया के बड़े सुन्दा द्वीप समूह के चार द्वीपों में से एक है और, बोर्नियो और मालूकू द्वीप के बीच स्थित है। इंडोनेशिया में केवल सुमात्रा, बोर्नियो और पापुआ ही क्षेत्र में इससे बड़े हैं और केवल जावा और सुमात्रा की आबादी ही इससे अधिक है। इसे पहले "सेलिबिज़" (पुर्तगाली: "Celebes") के नाम से जाना जाता था।